Els més xicotets del CEIP Villar Palasí reivindiquen la defensa del medi ambient en el Saló de Plens al crit de “Salvem la terra!”
05 de juny 2019

![Imagen 1](/media/svejv4ds/89_mac_villarpalasi.jpg)![Imagen 2](/media/rwgfge1y/89_mac_enricarino.jpg)

Els estudiants d'infantil i quart de primària del CEIP Villar Palasí han visitat este dimecres, 5 de juny, el Saló de Plens de l'Ajuntament de Sagunt per a reivindicar al crit de “Salvem la terra!” la defensa del medi ambient i conscienciar la resta de persones sobre esta problemàtica. Així, el regidor en funcions de Medi Ambient, Enric Ariño, ha escoltat les peticions dels menuts que han proposat millores per al seu col·legi i el municipi.

Entre les iniciatives de millora que ha presentat l'alumnat destaca la creació d'un estacionament perquè puguen assistir al centre amb bicis i patinets, posar contenidors de piles o bateries i de reciclatge, que es planten més arbres i hi haja més zones verdes prop del Villar Palasí, més contenidors orgànics a la ciutat, que es recullen amb més assiduïtat els contenidors de plàstic i cartó, que es controle la velocitat del trànsit i que s'augmente el nombre de papereres al carrer, entre d’altres. Després de finalitzar l'acte, una de les docents ha animat els i les estudiants a entonar una melodia en valencià i anglés sobre la importància de cuidar el planeta.

Ariño ha encoratjat els i les estudiants a continuar desitjant “**que el planeta tinga una salut de ferro, que dure molts anys i pugueu viure en el millor planeta des del punt de vista medi ambiental**”. El regidor en funcions ha valorat positivament la labor de sensibilització que està duent a terme el col·legi i els ha animat a “**no rendir-se mai**”.

Així mateix, Enric Ariño ha felicitat els alumnes i professores "**per esta iniciativa tan bonica**" i ha afegit que espera que "**no s'acabe en un dia, que continue diversos cursos perquè esta és una campanya molt llarga, de molts anys, en la qual hem de continuar fent força pràcticament la resta de la nostra vida. Només tenim un planeta i cal cuidar-lo perquè en la mesura que el planeta estiga sa, nosaltres podrem tindre també una vida més sana. Us anime a continuar amb este projecte i que ho feu extensiu a tots els que tingueu al vostre costat**".​

  

![](/media/0n5ikftk/89_c_visitavillarpalasi.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/els-mes-xicotets-del-ceip-villar-palasi-reivindiquen-la-defensa-del-medi-ambient-en-el-salo-de-plens-al-crit-de-salvem-la-terra/ "Facebook")
*   [](http://twitter.com/share?url=https://aytosagunto.es/va/actualitat/els-mes-xicotets-del-ceip-villar-palasi-reivindiquen-la-defensa-del-medi-ambient-en-el-salo-de-plens-al-crit-de-salvem-la-terra/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-mes-xicotets-del-ceip-villar-palasi-reivindiquen-la-defensa-del-medi-ambient-en-el-salo-de-plens-al-crit-de-salvem-la-terra/ "Linked In")
*   [](mailto:?body=https://aytosagunto.es/va/actualitat/els-mes-xicotets-del-ceip-villar-palasi-reivindiquen-la-defensa-del-medi-ambient-en-el-salo-de-plens-al-crit-de-salvem-la-terra/)